Pujaan Hati Kanda

Pujaan Hati Kanda merupakan siri drama televisyen Malaysia 2018 dibintangi oleh Mira Filzah dan Remy Ishak. Diadaptasi daripada novel 2016 dengan judul yang sama karya Aulia Iman terbitan Karyaseni. Siri ini memulakan tayangan perdana Slot Akasia TV3 dari 20 Disember 2018 menggantikan Seribu Rindu.

Sinopsis
Mengisahkan Megat Danish/Danny (Remy Ishak), seorang playboy yang sudah insaf dan mahu membina kehidupan baru.

Namun ketika hari pernikahannya, dia menerima sebuah 'hadiah' iaitu seorang bayi yang diletakkan di ruang legar masjid bersama kad ucapan dan sijil kelahiran. Calon isterinya, Nadine (Sarah Hildebrand) enggan meneruskan pernikahan mereka selagi misteri kehadiran bayi itu tidak terungkai. Majlis pernikahan dibatalkan dan Danny perlu bertanggungjawab ke atas bayi itu.

Danny terpaksa mencari pengasuh yang sudi menjaga Rizqy (Aydeen Mikael) sementara dia menyiasat siapa sebenarnya ibu kepada Rizqy dan benarkah Rizqy itu anak kandungnya. 

Dalam kesulitan, Danny dipertemukan dengan Tiara (Mira Filzah), pelajar universiti yang kesempitan wang ringgit. Danny merahsiakan perkara sebenar mengenai identiti bayi itu. Tiara hanya mengetahui Danny adalah seorang duda yang kematian isteri.

Tanpa diduga, cinta mula berputik antara Danny dan Tiara. Dalam masa yang sama, Danny masih berusaha menjejak gadis misteri demi sebuah kebenaran dengan apa cara sekalipun sekali gus membongkar misteri yang membelenggu hidupnya.

Pelakon

Pelakon utama
 Mira Filzah sebagai Tiara
 Remy Ishak sebagai Megat Danish/Danny
 Sarah Hildebrand sebagai Nadine

Pelakon pembantu
 Aydeen Mikael sebagai Baby Iqy
 Azar Azmi sebagai Fatimah
 Syazwan Zulkifli sebagai Fazli/Pali
 Elisya Sandha sebagai Reena
 Mustaqim Bahadon sebagai Kashah
 Aidil Aziz sebagai Syafiq
 Omar Abdullah sebagai Dato' Megat Aiyub
 Dian P. Ramlee sebagai Datin Puteri Aisyah
 Reen Rahim sebagai Suria
 Taufiq Hanafi sebagai Naim
 Qazem Nor sebagai Rizman
 Aida Khalida sebagai Rosnah
 Catriona Ross sebagai Mama Nadine
 Rashdan Baba sebagai Papa Nadine
 Azhar Amir sebagai Encik Hamdin
 Aleza Shadan sebagai Puan Alfa
 Azlan Komeng sebagai Megat Danial
 Shasha Raman sebagai Farah
 Ani Mayuni sebagai Misha
 Nabil Mahir sebagai Fikri
 Farawahida sebagai Khyra
 Nur Intan Suria sebagai Leha

Runut bunyi

Sambutan
Drama ini telah menerima penarafan sebanyak 12 juta penonton dan turut menjadi antara topik-topik hangat di media sosial serta sohor kini di Malaysia dan juga seluruh dunia. Pada Episod akhirnya, drama ini ditonton oleh 5 juta penonton serta menerima sebanyak 30 juta penonton di platform TonTon dan juga saluran YouTube rasmi TV3.

 Rujukan 

Kategori:Drama Melayu 2018
Kategori:Drama Melayu 2019
Kategori:Rancangan TV3
Kategori:Drama adaptasi novel di Malaysia